pythainlp/thaigov-v2-corpus-22032023 huggingface dataset:
วันพุธที่ 22 กันยายน 2564
สธ. รับมอบเครื่องผลิตออกซิเจน จากองค์การยูนิเซฟ และภาคเอกชน สนับสนุนการดูแลผู้ป่วยโควิด 19
กระทรวงสาธารณสุข รับมอบเครื่องผลิตออกซิเจนจากองค์การยูนิเซฟ และภาคเอกชน จำนวน 600 เครื่อง เพื่อสนับสนุนการปฏิบัติงานดูแลผู้ติดเชื้อโควิด 19 แก่โรงพยาบาลสังกัดกระทรวงสาธารณสุขทั่วประเทศ
กระทรวงสาธารณสุข รับมอบเครื่องผลิตออกซิเจนจากองค์การยูนิเซฟ และภาคเอกชน จำนวน 600 เครื่อง เพื่อสนับสนุนการปฏิบัติงานดูแลผู้ติดเชื้อโควิด 19 แก่โรงพยาบาลสังกัดกระทรวงสาธารณสุขทั่วประเทศ
วันนี้ (22 กันยายน 2564) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับมอบเครื่องผลิตออกซิเจนชนิด Single Flow จำนวน 550 เครื่องจากนางคิม คยองซัน ผู้อำนวยการองค์การยูนิเซฟ ประเทศไทย และคณะ และรับมอบเครื่องผลิตออกซิเจน ทางการแพทย์ จำนวน 50 เครื่อง และเครื่องอบฆ่าเชื้อไฮโดรเจนเพอร์ออกไซด์ นาโนพลาสมา 1 ชุด จากนายวิโรจน์ ชัยเทอดเกียรติ กรรมการผู้จัดการ และคณะผู้บริหารกลุ่ม บริษัท นำวิวัฒน์การช่าง (1992) จำกัด เพื่อมอบให้โรงพยาบาลสังกัดกระทรวงสาธารณสุขดูแลผู้ป่วยโควิด 19
นายอนุทิน กล่าวว่า ในนามรัฐบาล และกระทรวงสาธารณสุข ขอขอบคุณผู้มีจิตศรัทธาทั้ง 2 คณะ ที่มีความห่วงใยและเห็นถึงความสำคัญในการดูแลรักษาผู้ติดเชื้อโควิด 19 เครื่องผลิตออกซิเจนที่ได้รับมอบในวันนี้ มีประโยชน์อย่างมาก ซึ่งโรงพยาบาลต่างๆ ที่ดูแลผู้ป่วยโควิด 19 ยังคงจำเป็นต้องใช้ในการรักษา เมื่อผู้ป่วยได้รับปริมาณออกซิเจนที่เพียงพอต่อร่างกายจะช่วยทำให้อาการดีขึ้น สามารถต่อสู้กับโรคโควิด 19 ได้ ลดอัตราการเสียชีวิต นอกจากนี้ ยังสามารถนำไปใช้กับผู้ป่วยโรคทางเดินหายใจอื่นๆ และใช้เป็นเครื่องพ่นยาได้อีกด้วย ทั้งนี้ กระทรวงสาธารณสุขจะรีบดำเนินการจัดส่งไปยังโรงพยาบาลที่ท่านได้ประสงค์บริจาคไว้เพื่อนำไปใช้ดูแลประชาชนให้เกิดประโยชน์สูงสุดต่อไป
**************************************** 22 กันยายน 2564
วันศุกร์ที่ 19 พฤศจิกายน 2564
ดีอีเอส เตือนอย่าหลงเชื่อข่าวปลอมบิดเบือนข่าวสารราชการ
ดีอีเอส เตือนอย่าหลงเชื่อข่าวปลอมบิดเบือนข่าวสารราชการ
“เนวินธุ์” ผู้ช่วยรัฐมนตรีประจำกระทรวงดิจิทัลฯ เผยแนวโน้มข่าวปลอมเริ่มพุ่งเป้านโยบายรัฐและบิดเบือนข่าวสารราชการ แนะประชาชนตรวจสอบก่อนหลงเชื่อ-แชร์ ป้องกันการตกเป็นเหยื่อผู้ไม่หวังดี
นายเนวินธุ์ ช่อชัยทิพฐ์ ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า สรุปผลการมอนิเตอร์ และรับแจ้งข่าวปลอมประจำสัปดาห์ ระหว่างวันที่ 12-18 พ.ย. 64 โดยศูนย์ต่อต้านข่าวปลอม พบข้อความที่เข้ามาจำนวน 11,636,404 ข้อความ โดยจากการคัดกรองมีข้อความที่ต้องดำเนินการตรวจสอบ (Verify) ทั้งสิ้น 211 ข้อความ รวมเรื่องที่ต้องดำเนินการตรวจสอบ 109 เรื่อง ในจำนวนนี้เป็นข่าวเกี่ยวกับโควิด 46 เรื่อง
ทั้งนี้ จากการเกาะติดข้อมูลเชิงลึก (Insight) ด้วยระบบ AI / social listening ของศูนย์ต่อต้านข่าวปลอม พบว่าช่วงหลายสัปดาห์ที่ผ่านมา สัดส่วนข้อความเบาะแสข่าวปลอมทั้งจากที่ปรากฎในการสนทนาบนโลกออนไลน์ และการรับแจ้งจากประชาชน/หน่วยงานต่างๆ เห็นจำนวนข้อความและเรื่องที่เข้าหลักเกณฑ์ตรวจสอบที่กำหนดไว้ 4 หมวดหมู่ข่าวนั้น สัดส่วนหลักจะเป็นข่าวในหมวดหมู่นโยบายรัฐ/ข่าวสารราชการ เมื่อเทียบกับข้อมูลสถิติจากช่วงก่อนหน้านับตั้งแต่มีการจัดตั้งศูนย์ฯ ที่หมวดหมู่ข่าวสุขภาพ จะครองอันดับ 1 ของปัญหาข่าวปลอม
ทางด้านข่าวปลอมที่มีคนสนใจสูงสุด 3 อันดับแรก ในรอบสัปดาห์ล่าสุดนี้ ได้แก่ อันดับ 1 เลขล็อค 2 ตัว และ 3 ตัว จากกองสลาก งวดวันที่ 16 พ.ย. 64 อันดับ 2 เตรียมรับมือพายุเข้าประเทศไทย ในช่วงวันที่ 14-19 พ.ย. 64 และอันดับ 3 กรมบัญชีกลางเปลี่ยนระบบจ่ายเงินบำนาญ เดือน พ.ย. 64 ให้ไปรับเงินที่ธนาคารด้วยตนเอง
“กระทรวงดิจิทัลฯ มุ่งมั่นเดินหน้าสร้างการรับรู้ให้กับประชาชนและสังคมรู้เท่าทันข่าวปลอม และประชาชนก็เป็นภาคส่วนสำคัญของความร่วมมือในการช่วยกันแก้ปัญหาการแพร่กระจายข่าวปลอม เมื่อได้รับข่าวสารข้อมูลผ่านโซเชียล ขอให้ตรวจสอบให้รอบด้าน เลือกเชื่อ เลือกแชร์ และสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87” นายเนวินธุ์กล่าว
********************
วันอังคารที่ 24 สิงหาคม 2564
ประกาศ​ ขสมก.​ ประจำวันที่ 24 สิงหาคม 2564 พบพนักงานติดเชื้อไวรัส COVID-19 จำนวน 19 ราย
ประกาศ​ ขสมก.​ ประจำวันที่ 24 สิงหาคม 2564 พบพนักงานติดเชื้อไวรัส COVID-19 จำนวน 19 ราย
1)​ พนักงานขับรถโดยสารปรับอากาศ สาย 79 เพศชาย อายุ 29 ปี
2)​ พนักงานขับรถโดยสารปรับอากาศ สาย 79 เพศหญิง อายุ 53 ปี
3)​ พนักงานขับรถโดยสารธรรมดา สาย 60 เพศชาย อายุ 48 ปี
4)​ พนักงานขับรถโดยสารธรรมดา สาย 96 เพศชาย อายุ 35 ปี
5)​ พนักงานเก็บค่าโดยสารรถธรรมดา สาย 72 เพศหญิง อายุ 45 ปี
6)​ พนักงานเก็บค่าโดยสารรถปรับอากาศ สาย 205 เพศหญิง อายุ 37 ปี
7)​ พนักงานธุรการ ระดับ 2 งานบริหารงานบุคคล เขตการเดินรถที่ 8
8)​ พนักงานขับรถโดยสารธรรมดา สาย 25 เพศชาย อายุ 59 ปี
9)​ พนักงานเก็บค่าโดยสารรถปรับอากาศ สาย 142 เพศหญิง อายุ 32 ปี
10)​ พนักงานเก็บค่าโดยสารรถปรับอากาศ สาย 23 เพศหญิง อายุ 54 ปี
11)​ พนักงานเก็บค่าโดยสารรถปรับอากาศ สาย 4 เพศหญิง อายุ 28 ปี
12)​ พนักงานเก็บค่าโดยสารรถธรรมดา สาย 11 เพศหญิง อายุ 42 ปี
13)​ พนักงานขับรถโดยสารธรรมดา สาย 93 เพศชาย อายุ 32 ปี
14)​ พนักงานเก็บค่าโดยสารรถธรรมดา สาย 93 เพศหญิง อายุ 31 ปี
15)​ พนักงานเก็บค่าโดยสารรถธรรมดา สาย 96 เพศหญิง อายุ 32 ปี
16)​ พนักงานขับรถโดยสารธรรมดา สาย 11 เพศชาย อายุ 43 ปี
17)​ พนักงานขับรถโดยสารธรรมดา สาย 47 เพศหญิง อายุ 24 ปี
18)​ พนักงานขับรถโดยสารธรรมดา สาย 191 เพศชาย อายุ 33 ปี
19) พนักงานขับรถโดยสารธรรมดา สาย 25 เพศชาย อายุ 50 ปี
วันพุธที่ 8 มิถุนายน 2565
รองนายกฯ “อนุทิน” จะเป็นประธานการประชุม คณะกรรมการบูรณาการนโยบายพืชกัญชาและกัญชง นัดแรก 9 มิ.ย.นี้ นับหนึ่งประวัติศาสตร์พลิกกัญชา กัญชงจากยาเสพติดสู่พืชเศรษฐกิจทางเลือกของประเทศ
รองนายกรัฐมนตรี “อนุทิน” จะเป็นประธานการประชุมคณะกรรมการบูรณาการนโยบายพืชกัญชาและกัญชงนัดแรก 9 มิ.ย.นี้ นับหนึ่งประวัติศาสตร์พลิกกัญชา กัญชงจากยาเสพติดสู่พืชเศรษฐกิจทางเลือกของประเทศ
วันที่ 8 มิ.ย. 2565น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในวันพรุ่งนี้ (9 มิ.ย.) เวลา 10.00 น. นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานการประชุมคณะกรรมการบูรณาการนโยบายพืชกัญชาและกัญชง ครั้งที่ 1/2565 ซึ่งเป็นการประชุมนัดแรกภายหลัง พล.อ.ประยุทธ์ จันทร์โอชา นายกรัฐมนตรีและรมว.กลาโหม ลงนามในคำสั่งนายกรัฐมนตรี ที่ 120/2565 เรื่องแต่งตั้งคณะกรรมการบูรณาการนโยบายพืชกัญชาและกัญชงเมื่อวันที่ 7 มิ.ย. 2565 ที่ผ่านมา
ในการประชุมนัดแรกนี้จะมีการรายงานถึงสถานการณ์กัญชา กัญชงในมิติต่าง ๆ ตลอดจนการพิจารณากำหนดแนวทางการทำงานของคณะกรรมการฯ เพื่อดูแลสถานการณ์ในช่วงการเปลี่ยนผ่านนโยบายเป็นไปด้วยความเรียบร้อยซึ่งจะถือเป็นการเริ่มต้นนับหนึ่งหน้าประวัติศาสตร์ใหม่ที่สำคัญของการเปลี่ยนแปลงพืชกัญชาและกัญชง จากที่เคยเป็นยาเสพติด ให้ไปสู่การเป็นพืชเศรษฐกิจทางเลือกใหม่ของประเทศอย่างแท้จริง
น.ส.ไตรศุลี กล่าวว่า เนื่องด้วยประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2565 ได้มีผลบังคับตั้งแต่วันที่ 9 มิ.ย. 2565 ทำให้ทุกส่วนของพืชกัญชา กัญชง ไม่เป็นยาเสพติด ยกเว้นสารสกัดซึ่งมีสาร THC เกิน 0.2% โดยน้ำหนักที่ยังเป็นยาเสพติด รัฐบาลจึงเห็นว่าจำเป็นต้องมีคณะกรรมการที่จะเป็นกลไกการดำเนินการดูแลในด้านต่าง ๆ อย่างรัดกุมเพื่อไม่ให้การใช้กัญชา กัญชง เกิดผลกระทบทางสังคม
ทั้งนี้ องค์ประกอบของคณะกรรมการบูรณาการนโยบายพืชกัญชาและกัญชง ประกอบด้วย รองนายกรัฐมนตรีที่นายกรัฐมนตรีมอบหมาย เป็นประธาน รมว.ยุติธรรม เป็นรองประธานคนที่ 1 รมว.สาธารณสุข รองประธานคนที่ 2 ผู้แทนจากหน่วยงานที่เกี่ยวข้อง ภาคประชาสังคมและประชาชน เป็นกรรมการ
ในส่วนอำนาจและหน้าที่ของคณะกรรมการฯ อาทิ เสนอแนะนโยบายและมาตรการส่งเสริมการศึกษา วิจัย และพัฒนาการใช้พืชกัญชาและกัญชงทางการแพทย์ อุตสาหกรรม และประโยชน์อื่น ๆ กำหนดมาตรการ แนวทางปฏิบัติเพื่อขับเคลื่อนนโยบายพืชกัญชาและกัญชง ติดตามและประเมินสถานการณ์ผลกระทบที่เกิดขึ้น ทบทวนเสนอแนะและจัดทำมาตรการคุ้มครองส่วนบุคคคลที่อาจได้รับอันตรายจากากรใช้หรือบริโภคกัญชาและกัญชง ป้องกันการใช้ในทางที่ผิด รวมถึงกรโฆษณาในทางการค้า
เผยแพร่ประชาสัมพันธ์สร้างการรับรู้แก่ประชาชนเกี่ยวกับการปลูก การใช้ในทางที่เหมาะสม ตระหนักรู้ถึงผลร้ายของการใช้ในทางที่ผิด รวมถึงชี้แจงกับนานาประเทศ องค์กร หรือหน่วยงานระหว่างประเทศเกี่ยวกับนโยบายของประเทศไทย ประสานงานติดตามความคืบหน้าร่างกฎหมายว่าด้วยกัญชา กัญชง ที่อยู่ระหว่างการพิจารณาของรัฐสภาในขั้นตอนต่าง ๆ เป็นต้น
วันจันทร์ที่ 8 สิงหาคม 2565
​ปลัดกระทรวงกลาโหมลงพื้นที่ชุมชนมิตรประชาส่งมอบบ้านหลังใหม่..ให้ผู้ด้อยโอกาส-ยากไร้
บ่ายวันนี้ (8 ส.ค. 65 เวลา 13.30 น.) พลเอก วรเกียรติ รัตนานนท์ ปลัดกระทรวงกลาโหม ได้กรุณาส่งมอบบ้านพักอาศัยให้กับ นาย ทองสุก เกิดพูนเปี่ยม
พร้อมทั้ง มอบพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รวมทั้งถุงปันสุขและรถเข็นสำหรับผู้ป่วย/ผู้พิการ ใน “โครงการปรับปรุงบ้านพักอาศัยของผู้ด้อยโอกาสและยากไร้ในพื้นที่ชุมชนมิตรประชา”หนึ่งในกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 12 ส.ค. 65
บ้านพักอาศัยดังกล่าวอยู่ในพื้นที่ชุมชนมิตรประชา ต.บ้านใหม่ อ.ปากเกร็ด จว.นนทบุรี ดำเนินการโดยสำนักโยธาธิการสำนักงานสนับสนุน สำนักงานปลัดกระทรวงกลาโหม ได้เข้าปรับปรุงบ้านพักในระหว่างวันที่ 6 มิ.ย.-25 ก.ค. 65 ใช้งบประมาณทั้งสิ้น 80,000 บาท ทั้งนี้ เพื่อถวายเป็นพระราชกุศล และเพื่อเป็นการแสดงออกถึงความจงรักภักดีต่อสถาบันพระมหากษัตริย์
วันพุธที่ 11 สิงหาคม 2564
กรมทางหลวงชนบท ยกระดับถนนสายแยก ทล.4 - บ้านหินเทิน อำเภอเมือง จังหวัดประจวบคีรีขันธ์ แบ่งเบาการจราจรถนนสายหลัก รองรับการค้าการท่องเที่ยวในอนาคต
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนและยกระดับชั้นทาง ถนนสายแยกทางหลวงแผ่นดินหมายเลข 4 - บ้านหินเทิน อำเภอเมือง จังหวัดประจวบคีรีขันธ์ เพื่อบรรเทาการจราจรบนถนนสายหลัก (ถนนเพชรเกษม หรือ ทางหลวงแผ่นดินหมายเลข 4)
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนและยกระดับชั้นทาง ถนนสายแยกทางหลวงแผ่นดินหมายเลข 4 - บ้านหินเทิน อำเภอเมือง จังหวัดประจวบคีรีขันธ์ เพื่อบรรเทาการจราจรบนถนนสายหลัก (ถนนเพชรเกษม หรือ ทางหลวงแผ่นดินหมายเลข 4) ส่งเสริมการค้าชายแดนและการท่องเที่ยวในอนาคต สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า ทช. มีแผนที่จะยกระดับและเพิ่มศักยภาพของโครงข่ายสายทางในพื้นที่จังหวัดเพชรบุรีและประจวบคีรีขันธ์ให้เป็นเส้นทางท่องเที่ยวระดับสากล เพื่อพัฒนาให้เป็นเส้นทางท่องเที่ยวเลียบชายฝั่งทะเลภาคใต้ (Thailand Riviera) ด้านตะวันตก ตามแนวเทือกเขาตะนาวศรี เป็นการยกระดับถนนให้มีความสมบูรณ์มากยิ่งขึ้น สนับสนุนให้เกิดการขยายตัวด้านการท่องเที่ยว การค้าชายแดน (ด่านสิงขร) การลงทุนในพื้นที่ นำไปสู่การสร้างงาน สร้างรายได้ให้กับประชาชนอย่างยั่งยืน ทช. จึงได้ดำเนินการก่อสร้างถนนและยกระดับชั้นทาง ถนนสายแยกทางหลวงแผ่นดินหมายเลข 4 - บ้านหินเทิน อำเภอเมือง จังหวัดประจวบคีรีขันธ์ โดยการก่อสร้างเป็นผิวจราจรแบบแอสฟัลติกคอนกรีต กว้าง 7 เมตร พร้อมขยายไหล่ทาง กว้าง 2.5 เมตร ขนาด 2 ช่องจราจร มีจุดเริ่มต้นโครงการจาก กม. ที่ 4+800 - กม. ที่ 9+800 รวมระยะทาง 5 กิโลเมตร ซึ่งปัจจุบันการก่อสร้างมีความก้าวหน้าไปแล้วกว่าร้อยละ 29 ขณะนี้อยู่ระหว่างการก่อสร้างชั้นพื้นทาง คาดว่าจะก่อสร้างแล้วเสร็จในปี 2564
ทั้งนี้เมื่อก่อสร้างแล้วเสร็จ นอกจากจะช่วยส่งเสริมเศรษฐกิจการค้า การขนส่ง การท่องเที่ยวของจังหวัดและพื้นที่ใกล้เคียงแล้ว ยังสามารถใช้เป็นเส้นทางเลี่ยงจากถนนเพชรเกษม (ทล.4) ในช่วงเทศกาลได้อีกทางหนึ่งด้วย
วันพุธที่ 15 กันยายน 2564
กระทรวงยุติธรรม ประชุมคณะอนุกรรมการพัฒนากฎหมายและการบังคับใช้ ครั้งที่ ๔/๒๕๖๔
กระทรวงยุติธรรม ประชุมคณะอนุกรรมการพัฒนากฎหมายและการบังคับใช้ ครั้งที่ ๔/๒๕๖๔
ในวันอังคารที่ ๑๔ กันยายน ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๔/๒๕๖๔ ผ่านระบบการประชุมทางไกล (Video Conference) พร้อมด้วย พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม นายชัยวัฒน์ ร่างเล็ก รองผู้อำนวยการสำนักงานกิจการยุติธรรม และผู้แทนจากหน่วยงานในกระบวนการยุติธรรม เช่น สำนักงานศาลยุติธรรม สำนักงานอัยการสูงสุด และสำนักงานคณะกรรมการกฤษฎีกา เข้าร่วมประชุม เพื่อพิจารณาร่างพระราชบัญญัติประวัติอาชญากรรม พ.ศ. ....
โดยที่ประชุมได้มีมติเห็นชอบในหลักการของร่างพระราชบัญญัติฯ และมอบหมายให้ฝ่ายเลขานุการ ปรับปรุงร่างพระราชบัญญัติฯ ให้มีความครบถ้วนสมบูรณ์ ตามข้อสังเกตเพิ่มเติมเรื่องคณะกรรมการที่จะทำหน้าที่ช่วยเหลือนายทะเบียนในการพิจารณากลั่นกรองคำร้องขอเปิดเผยหรือไม่เปิดเผยประวัติอาชญากรรม
วันพุธที่ 15 กันยายน 2564
ป้องกันและปราบปรามการลักลอบนำเข้าบุหรี่เชิงรุก
วันพุธที่ 15 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลป้องกันและปราบปรามการลักลอบนำเข้าบุหรี่หนีภาษีแบบเชิงรุก โดยตั้งศูนย์ปราบปรามสินค้าออนไลน์เพื่อเฝ้าระวังและติดตามจับกุมผู้กระทำความผิดทางอินเทอร์เน็ตและสื่อสังคมออนไลน์ สืบสวนหาข่าวเกี่ยวกับแหล่งที่มา วิธีการลักลอบ เส้นทางขนส่ง และสถานที่เก็บรวบรวมสินค้า จัดชุดลาดตระเวนตามแนวชายแดนและลำน้ำที่เป็นพรมแดนธรรมชาติ ตรวจสอบยานพาหนะต้องสงสัยทุกชนิดขณะผ่านพิธีการศุลกากรและจัดชุดเคลื่อนที่เร็วเพื่อสนับสนุนการปฏิบัติงานของเจ้าหน้าที่ในแต่ละพื้นที่ โดยการสกัดกั้นการลักลอบนำเข้าบุหรี่หนีภาษีอย่างจริงจัง จะสร้างความเป็นธรรมแก่ผู้ประกอบการที่ดำเนินธุรกิจอย่างสุจริต ทั้งนี้ ในปีงบประมาณ 2564 จับกุมผู้กระทำผิดแล้ว 6,899 คดี เป็นมูลค่ากว่า 1.25 พันล้านบาท
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 6 มิถุนายน 2565
ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสินปล่อยกู้
ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสินปล่อยกู้
ดีอีเอสสรุปสถานการณ์ข่าวปลอมรอบสัปดาห์พบเรื่องที่เข้าเกณฑ์ต้องตรวจสอบกว่า50%เป็นหมวดข่าวสุขภาพขณะที่กระแสความสนใจเกาะกลุ่มที่เฟคนิวส์2แบงก์ใหญ่ปล่อยกู้ผ่านเอทีเอ็มเอสเอ็มเอสไลน์และเฟซบุ๊ก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์ระหว่างวันที่27พ.ค.-2มิ.ย. 65ศูนย์ต่อต้านข่าวปลอมพบข้อความที่เข้ามา 11,712,505 ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน222ข้อความรวมเรื่องที่ต้องดำเนินการตรวจสอบ116เรื่องโดยสัดส่วนหลักอยู่ในกลุ่มผลิตภัณฑ์สุขภาพฯจำนวน67เรื่อง
อย่างไรก็ตามเมื่อวัดจากกระแสความสนใจของประชาชนยังเกาะกลุ่มที่ข่าวเกี่ยวกับปากท้องส่งผลให้ข่าวปลอมที่มีการอ้างชื่อ2แบงก์ใหญ่ปล่อยกู้ผ่านATMเฟซบุ๊กไลน์และเอสเอ็มเอสได้รับความสนใจเป็นลำดับต้นๆจากผู้ที่ได้รับข่าวสารจากการแชร์ข่าวปลอมในโซเชียล
โดยข่าวปลอมที่ได้รับความสนใจมากสุด10อันดับแรกได้แก่ 1.ธ.กรุงไทยให้ขอสินเชื่อผ่านบัตรATMได้ทุกอาชีพ2.ธ.กรุงไทยส่งsmsมอบสิทธิ์เงินกู้ผ่านไลน์โดยให้ลงทะเบียนผ่านลิงก์3.ธนาคารออมสินเปิดเพจเฟซบุ๊กสินเชื่อกู้เงินฉุกเฉิน4.พบเจ้าหน้าที่อุทยานเกาะช้างและเจ้าหน้าที่เกาะล้านเป็นโรคฝีดาษลิงจำนวน9คนพาหะคือยุงก้นปล่องที่ไปกัดลิง5.ไทยมีหลุมขุดเจาะน้ำมันและปิโตรเลียมจำนวนมากแต่ราคายังแพงกว่าส่งออก
6.ผู้ที่มีอารมณ์ทางด้านลบบ่อยเศร้าหมองดื่มน้ำน้อยความถี่ต่ำติดเชื้อโควิด19ได้ง่าย7.อยู่ใกล้บริเวณเสาส่งสัญญาณ5Gทำให้ป่วยคล้ายการติดเชื้อไวรัส8.ไปรษณีย์ประกาศรับสมัครพนักงานผ่านเฟซบุ๊ก9.หน้ากากอนามัยที่ไม่ระบุVFEจะไม่สามารถป้องกันไวรัสได้และ10.ธนาคารออมสินเปิดสินเชื่อภัยโควิด19วงเงิน5,000-300,000บาทผ่านไลน์@549puzfr
“อยากขอย้ำเตือนประชาชนที่ยุคนี้ส่วนใหญ่ติดตามข่าวสารประจำวันผ่านช่องทางออนไลน์และโซเชียลเมื่อได้รับข่าวใดๆแม้จะมีชื่อหน่วยงานองค์กรที่ดูน่าเชื่อถือแต่ควรเข้าไปติดตามหาข้อมูลเพิ่มเติมจากช่องทางอย่างเป็นทางการได้แก่เว็บไซต์เพจเฟซบุ๊กของหน่วยงานที่ถูกอ้างชื่อและที่สำคัญอย่าคลิกลิงก์หรือดาวน์โหลดลิงก์หรือเข้าไปaddไลน์ไอดีที่ไม่รู้จักซึ่งถูกใส่ไว่ในข่าวปลอม/ข่าวบิดเบือนที่มีการส่งต่อกันผ่านโซเชียล”นางสาวนพวรรณกล่าว
นอกจากนี้ยังต้องขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**********
วันอาทิตย์ที่ 11 กรกฎาคม 2564
การรถไฟแห่งประเทศไทยแจ้งปรับการให้บริการเดินรถฯ ให้สอดคล้องกับมติที่ประชุม ศบค. เริ่มตั้งแต่วันที่ 11 - 25 กรกฎาคม 2564
การรถไฟแห่งประเทศไทยแจ้งปรับการให้บริการเดินรถฯ ให้สอดคล้องกับมติที่ประชุม ศบค. เริ่มตั้งแต่วันที่ 11 - 25 กรกฎาคม 2564
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้เห็นชอบมาตรการควบคุมการแพร่ระบาดของโรคติดเชื้อไวรัสโคโรนา 2019 (โควิด-19) โดยขอความร่วมมือประชาชนในพื้นที่กรุงเทพฯและปริมณฑล งดเดินทางออกนอกเคหะสถานตั้งแต่เวลา 21.00 - 04.00 น. และให้ระบบขนส่งสาธารณะหยุดให้บริการตั้งแต่เวลา 21.00 - 04.00 น. การรถไฟแห่งประเทศไทย (รฟท.) จึงขอแจ้งปรับการให้บริการเดินรถให้สอดคล้องกับมติดังกล่าว เริ่มตั้งแต่วันที่ 11 - 25 กรกฎาคม 2564 ดังนี้
งดเดินขบวนรถเชิงพาณิชย์ (รถทางไกล) จำนวน 10 ขบวน ประกอบด้วย
- ขบวน 13/14 กรุงเทพ - เชียงใหม่ - กรุงเทพ
- ขบวน 67/68 กรุงเทพ - อุบลราชธานี - กรุงเทพ
- ขบวน 85/86 กรุงเทพ - นครศรีธรรมราช - กรุงเทพ
- ขบวน 167/168 กรุงเทพ - กันตัง - กรุงเทพ
- ขบวน 133/134 กรุงเทพ - หนองคาย - กรุงเทพ (เริ่มงดเดินวันที่ 12 กรกฎาคม 2564)
งดเดินขบวนรถเชิงสังคม (รถชานเมืองและรถท้องถิ่น) จำนวน 20 ขบวน
ในส่วนขบวนรถที่วิ่งให้บริการได้ปรับสถานีต้นทาง/ปลายทาง และเปลี่ยนเวลาขบวนรถบางขบวน รวม 8 ขบวน ประกอบด้วย
สายเหนือ 2 ขบวน
- ขบวน 109 กรุงเทพ - เชียงใหม่ ออก 06.00 น. ถึง 20.00 น.
- ขบวน 102 เชียงใหม่ - กรุงเทพ ออก 05.30 น. ถึง 20.00 น.
สายใต้ 2 ขบวน
- ขบวน 171 กรุงเทพ - สุไหงโก-ลก เปลี่ยนเป็น กรุงเทพ - ทุ่งสง ออก 05.00 น. ถึง 16.05 น.
- ขบวน 172 สุไหงโกลก - กรุงเทพ เปลี่ยนเป็น ทุ่งสง - กรุงเทพ ออก 06.00 น. ถึง 18.50 น.
สายตะวันออกเฉียงเหนือ
- ขบวน 75 กรุงเทพ - หนองคาย ออก 08.20 น. ถึง 17.30 น.
- ขบวน 76 หนองคาย - กรุงเทพ ออก 07.45 น. ถึง 17.10 น.
- ขบวน135 กรุงเทพ - อุบลราชธานี ออก 06.40 น. ถึง 18.00 น.
- ขบวน 136 อุบลราชธานี - กรุงเทพ ออก 07.00 น. ถึง 18.40 น.
อย่างไรก็ตาม รฟท. ได้คำนึงถึงความเหมาะสมในการให้บริการแก่ประชาชน ควบคู่ไปกับการดำเนินตามมาตรการของ ศบค. โดยยังคงมีขบวนรถโดยสารขบวนรถเชิงสังคม จำนวน 97 ขบวน ให้บริการแก่ประชาชนได้เพียงพอทุกเส้นทาง ประกอบด้วย สายเหนือ 22 ขบวน สายใต้ 20 ขบวน สายอีสาน 18 ขบวน สายตะวันออก 17 ขบวน สายมหาชัย 16 ขบวน และสายแม่กลอง 4 ขบวน
สำหรับผู้โดยสารที่มีความประสงค์ขอคืนเงินค่าตั๋วโดยสาร สามารถติดต่อขอคืนเงินค่าตั๋วโดยสารเต็มราคาได้ทุกสถานีทั่วประเทศ และสำหรับผู้ที่จองตั๋วผ่านระบบ D-Ticket สามารถทำการยื่นคืนผ่านระบบได้ด้วยตนเอง หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
วันเสาร์ที่ 11 กันยายน 2564
องค์การขนส่งมวลชนกรุงเทพมีผู้ใช้บริการวันละ 4 แสนคน หลังจาก ศบค. มีมติคลายล็อก
องค์การขนส่งมวลชนกรุงเทพ (ขสมก.) กระทรวงคมนาคม มีผู้ใช้บริการ เฉลี่ยวันละ 4 แสนคน หลังจาก ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) หรือ ศบค. มีมติผ่อนคลายกิจการกิจกรรมบางส่วน ตั้งแต่วันที่ 1 กันยายน 2564
องค์การขนส่งมวลชนกรุงเทพ (ขสมก.) กระทรวงคมนาคม มีผู้ใช้บริการ เฉลี่ยวันละ 4 แสนคน หลังจาก ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) หรือ ศบค. มีมติผ่อนคลายกิจการกิจกรรมบางส่วน ตั้งแต่วันที่ 1 กันยายน 2564
นางพนิดา ทองสุข รองผู้อำนวยการฝ่ายบริหาร รักษาการแทน ผู้อำนวยการองค์การขนส่งมวลชนกรุงเทพ (ขสมก.) เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) หรือ ศบค. มีมติผ่อนคลายกิจการกิจกรรมบางส่วน ให้สามารถดำเนินการได้ ตั้งแต่วันที่ 1 กันยายน 2564 เป็นต้นมา ส่งผลให้ผู้ใช้บริการรถโดยสารประจำทางของ ขสมก. มีจำนวนเพิ่มขึ้นกว่า 1 แสนคน จากเดิม ก่อนมีมติผ่อนคลายกิจกรรม ขสมก. มีผู้ใช้บริการ เฉลี่ยวันละ 3 แสนคน หลังจากมีมติ
ผ่อนคลายกิจกรรม ขสมก. มีผู้ใช้บริการ เฉลี่ยวันละ 4 แสนคน โดย ขสมก. ได้มีการขยายเวลาปล่อยรถโดยสารคันสุดท้าย ออกจากท่าปลายทาง จากเดิม เวลา 20.00 น. เป็นเวลา 21.00 น. เพื่อรองรับประชาชนที่ทำงานอยู่ในสถานประกอบกิจการ ที่ได้รับการผ่อนคลายกิจกรรม อาทิ ห้างสรรพสินค้า ศูนย์การค้า คอมมูนิตี้มอลล์ ที่ได้รับอนุญาตให้เปิดทำการได้ถึงเวลา 20.00 น.
ในส่วนของมาตรการป้องกันการแพร่ระบาดโรคติดเชื้อไวรัส COVID-19 ขสมก. ได้ดำเนินการตามมาตรการป้องกันการแพร่ระบาด ตามแนวทางที่ ศบค. กำหนดอย่างเคร่งครัด รวมทั้ง ได้นำพนักงานขับรถและพนักงานเก็บค่าโดยสาร กว่า 13,000 คน หรือคิดเป็น 95 % ของพนักงานทั้งหมด เข้ารับการฉีดวัคซีนป้องกันโรคติดเชื้อไวรัส COVID-19 เพื่อสร้างภูมิคุ้มกันหมู่ดังนั้น ขอให้ประชาชนผู้ใช้บริการมั่นใจได้ว่า รถโดยสารประจำทางของ ขสมก. มีความปลอดภัยจากโรคติดเชื้อไวรัส COVID-19 อย่างแน่นอน
วันพฤหัสบดีที่ 19 สิงหาคม 2564
สธ. คุมเข้มคลินิกตรวจโควิด สั่งตั้งจุดบริการ One stop service แยกจากจุดบริการผู้ป่วยทั่วไป
....
กรมสนับสนุนบริการสุขภาพ กระทรวงสาธารณสุข เน้นย้ำคลินิกบริการตรวจคัดกรองโรคโควิด-19 ด้วยวิธี RT-PCR หรือ Antigen Test Kit ให้คุมเข้มมาตรฐานสูงสุด เพื่อป้องกันการเกิดคลัสเตอร์ใหม่จากสถานพยาบาล
.
ให้จัดตั้งจุดบริการคัดกรองในรูปแบบ One stop service ตั้งแต่การคัดกรอง จนสิ้นสุดการรักษา แยกจากจุดบริการผู้ป่วยนอก (OPD) ทั่วไป ห้ามปะปนกับจุดให้บริการอื่น ๆ ของคลินิก หรือพื้นที่สาธารณะ อย่างทางเท้าด้านหน้าคลินิกโดยเด็ดขาด
.
หากตรวจพบคลินิกปฏิบัติไม่ถูกต้องตามมาตรฐาน จะดำเนินการตาม พ.ร.บ. สถานพยาบาล พ.ศ. 2541 มีโทษทั้งจำและปรับ
.
พบเห็นคลินิกที่ไม่ได้มาตรฐานใน กทม. แจ้งสายด่วน 1426 หรือต่างจังหวัดแจ้งได้ที่สำนักงานสาธารณสุขจังหวัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 22 กรกฎาคม 2564
ผู้ทรงคุณวุฒิ กรมควบคุมโรค เผยประสิทธิภาพวัคซีนโควิดที่ใช้จริงในไทย
ผู้ทรงคุณวุฒิ กรมควบคุมโรค เผยผลการศึกษาประสิทธิภาพวัคซีนโควิด19 ที่ใช้จริงในไทย 3 จังหวัดพบฉีดซิโนแวคครบ 2 เข็ม สามารถป้องกันติดเชื้อจากสายพันธุ์อัลฟาได้ประมาณ 90 เปอร์เซ็นต์ ป้องกันปอดอักเสบได้ประมาณ 85 เปอร์เซ็นต์
ผู้ทรงคุณวุฒิ กรมควบคุมโรค เผยผลการศึกษาประสิทธิภาพวัคซีนโควิด19 ที่ใช้จริงในไทย 3 จังหวัดพบฉีดซิโนแวคครบ 2 เข็ม สามารถป้องกันติดเชื้อจากสายพันธุ์อัลฟาได้ประมาณ 90 เปอร์เซ็นต์ ป้องกันปอดอักเสบได้ประมาณ 85 เปอร์เซ็นต์ การฉีดวัคซีนแอสตร้าเซนเนก้า 1 เข็ม ป้องกันติดเชื้อสายพันธุ์อัลฟา ประมาณ 84 เปอร์เซ็นต์ หากประชาชนมีข้อสงสัยสอบถามได้ได้ที่สายด่วนกรมควบคุมโรค 1422
นายแพทย์ทวีทรัพย์ ศิรประภาศิริ นายแพทย์ทรงคุณวุฒิ กรมควบคุมโรค กระทรวงสาธารณสุขให้สัมภาษณ์ถึงผลการศึกษาประสิทธิผลวัคซีนโควิด 19 ที่มีการใช้จริงในประเทศไทย ว่ารายงานการศึกษาประสิทธิภาพวัคซีนซิโนแวค ในกลุ่มผู้สัมผัสเสี่ยงสูงของคณะทำงานติดตามประสิทธิผลวัคซีนป้องกันโรคติดเชื้อไวรัสโคโรนา 2019 ในจังหวัดภูเก็ต สมุทรสาคร และเชียงราย ช่วงเดือนเมษายน –มิถุนายน 2564 ที่ใช้สถิติเฉพาะทางระบาดวิทยามาคำนวณ เปรียบเทียบอัตราส่วนของการเป็นโรคกับไม่เป็นโรคในกลุ่มที่ฉีดวัคซีนกับไม่ได้ฉีดวัคซีน (Odds Ratio : OR) พบผลการศึกษาดังนี้
จังหวัดภูเก็ต จากการติดตามกลุ่มสัมผัสเสี่ยงสูงจำนวน 1,541 ราย พบ ผลRT-PCR พบเชื้อและได้รับวัคซีนครบ 2 โดส จำนวน 1 ราย และไม่ได้รับวัคซีน 111 ราย มีผลRT-PCR ไม่พบเชื้อและได้รับวัคซีนครบ 2 โดสจำนวน 99 ราย และไม่ได้รับวัคซีน 1,027 ราย คิดเป็นอัตรา Odd ratio เท่ากับ 0.0935 คำนวณประสิทธิผลวัคซีนป้องกันการติดเชื้อ (1-0.090) x 100 = 90.65 เปอร์เซ็นต์
จังหวัดสมุทรสาคร พบว่า จำนวนกลุ่มสัมผัสเสี่ยงสูงทั้งสิ้น 490 ราย แบ่งเป็น มีผลRT-PCR พบเชื้อและได้รับวัคซีนครบ 2 โดส จำนวน 1 ราย และไม่ได้รับวัคซีน 105 ราย มีผล RT-PCR ไม่พบเชื้อและได้รับวัคซีนครบ 2 โดส จำนวน 35 ราย และไม่ได้รับวัคซีน 349 ราย คิดเป็นอัตรา Odd ratio เท่ากับ 0.095 คำนวณประสิทธิผลวัคซีน (1-0.095) x 100 = 90.5 เปอร์เซ็นต์
ส่วนจังหวัดเชียงราย ศึกษาในบุคลากรสาธารณสุขจำนวน 413 คน ผลRT-PCT พบเชื้อ 40 คน โดยแยกเป็นพบเชื้อและได้รับวัคซีนซิโนแวคครบ 2 โดส 24 คน พบเชื้อและได้รับวัคซีนแอสตร้าเซนเนก้า 1 โดส 5 คน พบเชื้อและไม่ได้รับวัคซีนเลย 11 คน ผล RT-PCR ไม่พบเชื้อ 373 คน แยกเป็นไม่พบเชื้อและได้รับวัคซีนซิโนแวคครบ 2 โดส 312 คน ไม่พบเชื้อและได้รับวัคซีนแอสตร้าเซนเนก้า 1 โดส 45 คน ไม่พบเชื้อและไม่ได้รับวัคซีน 16 คน คำนวณประสิทธิภาพวัคซีนซิโนแวค ครบสองเข็ม ป้องกันติดเชื้ออยู่ที่ 88.8 เปอร์เซ็นต์ และแอสตร้าเซเนก้า1 เข็ม อยู่ที่ 83.8 เปอร์เซ็นต์
กรณีปอดอักเสบ พบว่า บุคลากรที่ติดเชื้อ 40 คนมีปอดอักเสบ 6 คน โดยเป็นผู้ที่ได้วัคซีนซิโนแวคครบ 2 โดส4 คน ไม่ได้รับวัคซีน 2 คน และได้วัคซีนแอสตร้าเซนเนก้า ไม่พบปอดบวม คำนวณประสิทธิภาพวัคซีนซิโนแวคป้องกันปอดอักเสบร้อยละ 84.9
“โดยสรุปการฉีดวัคซีนซิโนแวคครบ 2 เข็ม สามารถป้องกันติดเชื้อจากสายพันธุ์อัลฟาได้ประมาณ 90 เปอร์เซ็นต์ ป้องกันปอดอักเสบร้อยละ 85 สำหรับวัคซีนแอสตร้าเซนเนก้า 1 เข็ม ป้องกันติดเชื้ออัลฟาได้ร้อยละ 84 ทั้งนี้ หากพบอาการไม่พึงประสงค์ภายหลังการฉีดวัคซีนโควิด 19 หรือมีข้อสงสัยสามารถสอบถามข้อมูลเพิ่มเติมได้ที่หน่วยงานสาธารณสุขใกล้บ้าน หรือโทรสายด่วน กรมควบคุมโรค 1422”นายแพทย์ทวีทรัพย์กล่าว
********************************* 22 กรกฎาคม 2564
วันพุธที่ 13 กรกฎาคม 2565
กรมทางหลวง แก้ปัญหาดินสไลด์ทับผิวจราจร บน ทล.4 กระบุรี - หงาว จ.ระนอง แล้วเสร็จ
สามารถเปิดการจราจรได้ตามปกติ
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่มีฝนตกหนักเป็นเวลานาน ทำให้เกิดดินสไลด์ปิดทับผิวทางทั้ง 4 ช่องจราจรบนหมายเลข 4 ตอนกระบุรี - หงาว ที่ กม. 588+275 - 588+325 ในพื้นที่ อำเภอเมือง จังหวัดระนอง เมื่อวันที่ 12 กรกฎาคม 2565 เวลา 9.35 น. ส่งผลให้ประชาชนผู้ใช้ทางไม่สามารถสัญจรผ่านได้นั้น
ขณะนี้ กรมทางหลวง (ทล.) โดยแขวงทางหลวงระนองได้ดำเนินการเปิดเส้นทาง โดยขนย้ายเอาดินออกจากผิวจราจรแล้วเสร็จ และสามารถเปิดการจราจรให้ประชาชนได้สัญจรผ่านได้ตามปกติแล้วเมื่อวันที่ 12 กรกฎาคม 2565 เวลา 21.30 น.
ทั้งนี้ ทล. ได้เตรียมความพร้อมกรณีเหตุอุทกภัยและดินสไลด์ ตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม จึงสั่งการให้ทุกหน่วยงานในพื้นที่เตรียมพร้อมทั้งบุคลากรและเครื่องจักรตลอด 24 ชั่วโมง เพื่อดำเนินการแก้ไขทันที เพื่ออำนวยความสะดวกและปลอดภัยให้กับประชาชน ซึ่งเวลานี้อยู่ในช่วงฤดูฝน ทล. ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัย พร้อมปฏิบัติตามป้ายเตือน ป้ายแนะนำและคำแนะนำของเจ้าหน้าที่อย่างเคร่งครัด
หากต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1 : https://twitter.com/prdoh1?s=21&t=yGx0IPRt55I_h8OYmLnJfw
วันเสาร์ที่ 7 สิงหาคม 2564
กระทรวงเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่ ดำเนินการขุดสระเสร็จแล้วกว่า 14,167 บ่อ พร้อมจัดการอบรม และสนับสนุนปัจจัยการผลิตต่างๆ อย่างเต็มกำลัง
กระทรวงเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่ ดำเนินการขุดสระเสร็จแล้วกว่า 14,167 บ่อ พร้อมจัดการอบรม และสนับสนุนปัจจัยการผลิตต่างๆ อย่างเต็มกำลัง
7 ส.ค. 64 ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยผลการขับเคลื่อนโครงการ 1 ตำบล 1 กลุ่มเกษตรทฤษฎีใหม่ ว่า โครงการ 1 ตำบลฯ มีเกษตรกรเข้าร่วม 29,197 ราย และมีการจ้างแรงงานกว่า 13,950 ราย ซึ่งกระทรวงเกษตรและสหกรณ์ได้ดำเนินการอบรมให้ความรู้เกษรกรในเวทีที่ 1 แล้วเสร็จ 22,378 ราย อยู่ระหว่างการอบรม 4,758 ราย การอบรมในเวทีที่ 2 อบรมแล้วเสร็จ 5,239 ราย อยู่ระหว่างการอบรม 22,187 ราย การอบรมเวทีที่ 3 อบรมแล้วเสร็จ 4,479 ราย อยู่ระหว่างการอบรม 22,796 ราย และเวทีที่ 4 อบรมแล้วเสร็จ 2,558 ราย อยู่ระหว่างการอบรม 24,718 ราย (ข้อมูล ณ วันที่ 16 กรกฏาคม 2564)
สำหรับในส่วนของการขุดสระกักเก็บน้ำให้กับเกษตรกรที่เข้าร่วมโครงการฯ ในรอบที่ 1 ขุดเสร็จแล้ว 12,474 ราย อยู่ระหว่างดำเนินการขุด 5,144 ราย และในรอบที่ 2 ขุดเสร็จแล้ว 1,693 ราย อยู่ระหว่างดำเนินการขุด 9,826 ราย (ข้อมูล ณ วันที่ 27 กรกฏาคม 2564) นอกจากนี้ การสนับสนุนปัจจัยการผลิตให้กับเกษตรกรที่เข้าร่วมโครงการฯ กรมพัฒนาที่ดิน อยู่ระหว่างดำเนินการสนับสนุนวัสดุปรับปรุงบำรุงดินแก่เกษตรกร กรมประมง อยู่ระหว่างดำเนินการสนับสนุนพันธ์ปลากินพืช และอาหารสัตว์น้ำ โดยการส่งมอบในงวดที่ 1 ครั้งที่ 1 ได้ดำเนินการในพื้นที่ 20 จังหวัด ให้กับเกษตรกร 1,168 ราย
นอกจากนี้ ตามที่ผู้บริหารกระทรวงเกษตรและสหกรณ์ มีนโยบายให้เกษตรกรผู้เข้าร่วมโครงการ 1 ตำบล 1 กลุ่มเกษตรทฤษฎีใหม่ ได้ปลูกไม้ใช้สอยและไม้ยืนต้น ตามแนวทางของการปลูกป่า 3 อย่าง ประโยชน์ 4 อย่าง ในพื้นที่ที่เข้าร่วมโครงการฯ สำหรับจังหวัดพังงา นางอมรรัตน์ กาวชู เกษตรและสหกรณ์จังหวัดพังงา ได้ขอความอนุเคราะห์การสนับสนุนจากหัวหน้าสถานีเพาะชำกล้าไม้จังหวัดพังงา ให้การสนับสนุนพันธุ์ไม้ใช้สอยและไม้ยืนต้น แก่เกษตรกรผู้เข้าร่วมโครงการฯ รายละ 200 ต้น ประกอบด้วย ตะเคียนทอง ยางนา มะฮอกกานี กฤษณา สักทอง ไผ่ลวก เป็นต้น เพื่อนำไปปลูกในแปลงที่เข้าร่วมโครงการ ซึงขณะนี้ เกษตรกรบางส่วนที่ขุดสระเสร็จแล้ว เริ่มมีการปลูกไม้ใช้สอยดังกล่าวเรียบร้อยแล้ว
วันจันทร์ที่ 30 สิงหาคม 2564
สธ.กำชับ สถานบริการเตรียมพร้อมรับมือน้ำท่วมฉับพลัน-น้ำป่าไหลหลาก
กระทรวงสาธารณสุข กำชับโรงพยาบาล สถานบริการติดตามสถานการณ์อย่างใกล้ชิด เตรียมความพร้อมรับมือน้ำท่วมฉับพลัน น้ำป่าไหลหลาก ดูแลช่วยเหลือผู้ประสบภัยตลอด 24 ชั่วโมง และป้องกันความเสียหายในสถานบริการ ไม่ให้กระทบกับการบริการประชาชน
กระทรวงสาธารณสุข กำชับโรงพยาบาล สถานบริการติดตามสถานการณ์อย่างใกล้ชิด เตรียมความพร้อมรับมือน้ำท่วมฉับพลัน น้ำป่าไหลหลาก ดูแลช่วยเหลือผู้ประสบภัยตลอด 24 ชั่วโมง และป้องกันความเสียหายในสถานบริการ ไม่ให้กระทบกับการบริการประชาชน
วันนี้ (30 สิงหาคม 2564) ที่สำนักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กรมอุตุนิยมวิทยาคาดประเทศไทยช่วงสัปดาห์นี้ มีฝนตกหนักหลายพื้นที่และหนักมากในบางแห่ง อาจเกิดสภาวะน้ำท่วมฉับพลันและน้ำป่าไหลหลาก ได้สั่งการให้สำนักงานสาธารณสุขทุกจังหวัดและสถานพยาบาล ติดตามสถานการณ์ใกล้ชิด เตรียมพร้อมดูแลช่วยเหลือผู้ประสบภัยตลอด 24 ชั่วโมง โดยเฉพาะผู้ป่วยติดบ้านติดเตียง เด็กเล็ก หญิงตั้งครรภ์ ผู้สูงอายุในพื้นที่ให้ได้รับการดูแลอย่างต่อเนื่องและไม่ขาดยา เตรียมหน่วยแพทย์เคลื่อนที่ออกให้บริการดูแลประชาชนที่ประสบภัย สำรองยาและเวชภัณฑ์ให้เพียงพอ ขนย้ายเครื่องมือแพทย์ไว้ในที่ปลอดภัย ป้องกันความเสียหายในสถานบริการ ไม่ให้กระทบกับการบริการประชาชน
นายแพทย์เกียรติภูมิ กล่าวต่อว่า ขอให้ประชาชนดูแลสุขภาพ รักษาร่างกายให้อบอุ่น หากมีอาการไข้ ไอ เจ็บคอ ให้สังเกตและป้องกันตนเองอย่าเคร่งครัด สวมหน้ากาก หมั่นล้างมือ แยกของใช้ส่วนตัว หากมีอาการเหนื่อยมากขึ้น มีไข้สูง กินยาลดไข้ 2-3 วันแล้วไข้ไม่ลด ให้รีบไปพบแพทย์ ผู้ที่มีโรคประจำตัวขอให้เตรียมยาให้พร้อม รวมถึงระวังอันตรายจากลมแรง น้ำป่าไหลหลาก เลี่ยงการอยู่ในที่โล่งแจ้ง ใต้ต้นไม้ใหญ่ เก็บสิ่งของและเครื่องใช้ต่างๆ ขึ้นที่สูง ถอดปลั๊กไฟ ระมัดระวังเรื่องกระแสไฟฟ้าภายในบ้าน ใส่รองเท้าบู๊ทเมื่อต้องลุยน้ำ ป้องกันอุบัติเหตุจากของมีคม และการเสียชีวิตจากการจมน้ำ ไม่ควรลงเล่นน้ำในบริเวณที่มีน้ำท่วมขัง น้ำเชี่ยว ผู้ปกครองควรดูแลเด็กอย่างใกล้ชิด ทั้งนี้ ขอให้ติดตามข่าวสารจากทางราชการอย่างใกล้ชิด หากเจ็บป่วยฉุกเฉินโทรขอความช่วยเหลือที่สายด่วน1669
*********************************** 30 สิงหาคม 2564
วันพฤหัสบดีที่ 29 กรกฎาคม 2564
รัฐมนตรีว่าการกระทรวงยุติธรรม กำชับเรือนจำดูแลรักษาผู้ต้องขังที่ติดเชื้อทุกรายให้ดี พร้อมสั่งปรับเวรยามให้เหมาะกับสถานการณ์ห้ามคนเข้าออก เร่งสต๊อกยาฟ้าทะลายโจรให้เพียงพอ
รัฐมนตรีว่าการกระทรวงยุติธรรม กำชับเรือนจำดูแลรักษาผู้ต้องขังที่ติดเชื้อทุกรายให้ดี พร้อมสั่งปรับเวรยามให้เหมาะกับสถานการณ์ห้ามคนเข้าออก เร่งสต๊อกยาฟ้าทะลายโจรให้เพียงพอ
ในวันพฤหัสบดีที่ ๒๙ กรกฎาคม ๒๕๖๔ นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงสถานการณ์ผู้ติดเชื้อโควิดในเรือนจำ ว่า ยอดที่ดูสูงในเรือนจำเป็นยอดสะสม ซึ่งวันนี้ช่วงเช้าตนได้วิดีโอคอนเฟอเรนซ์ประชุมกับผู้บริหาร และผู้บัญชาการเรือนจำ พร้อมกับตักเตือนผู้บัญชาการเรือนจำบางแห่ง ที่ไม่สามารถประสานหน่วยงานราชการด้วยกันได้ในเรื่องการรับผู้ต้องขังเข้าเรือนจำในพื้นที่ที่มีการแพร่ระบาดของเชื้อโควิด-19 ซึ่งแนวทางการประสานงานต่าง ๆ ขอให้เป็นไปตามระเบียบราชการ ต้องมีการดูแลรักษาผู้ต้องขังที่ติดโควิดให้ดีตามมาตรฐาน และได้กำชับผู้บัญชาการเรือนจำทุกแห่ง ต้องมีฟ้าทะลายโจรใช้อย่างเพียงพอ ซึ่งสัปดาห์หน้าตนจะลงพื้นที่ตรวจเรือนจำต่าง ๆ ว่ามีสต๊อกของเพียงพอหรือไม่ นอกจากนี้ การทำเอกสารประสานหน่วยงานราชการต้องละเอียดถี่ถ้วนและถูกต้อง เพื่อกันไม่ให้เกิดการเข้าใจผิด แม้ที่ผ่านมาจะทำได้ดีอยู่แล้ว ดังนั้นหากผู้บัญชาการเรือนจำคนใดไม่ถนัดงานด้านเอกสารให้หาผู้เชี่ยวชาญในส่วนนี้มาช่วยทำงาน
นายสมศักดิ์ กล่าวอีกว่า เรามีของดีอยู่กับตัวแล้วต้องใช้ให้เป็นประโยชน์ หากมีฟ้าทะลายโจรเพียงพอ เมื่อผู้ต้องขังหรือเจ้าหน้าที่มีการสัมผัสผู้ป่วยแล้วมีอาการไอหรือรู้สึกไม่สบายก็จะกินได้ทันที หรือใครที่ผลตรวจออกมาเป็นบวกก็กินได้เช่นกัน ซึ่งจะช่วยรักษาในเบื้องต้นได้ เพราะเราเคยใช้กับผู้ต้องขังที่เรือนจำกลางเชียงใหม่ และอีกหลายแห่งใน กทม. จนพบว่าได้ผลที่ดีมาก ส่วนกรณีเรือนจำกลางขอนแก่นมีผู้ติดเชื้อที่เป็นนักโทษและเจ้าหน้าที่เรือนจำกลางรวมแล้ว ๑,๒๗๖ ราย ขณะนี้ได้มีการรักษาแยกโซนต่าง ๆ พร้อมกับการทำรูปแบบบับเบิลแอนด์ซีล ห้ามมีการเข้าออก ซึ่งตนได้ขอให้ผู้บริหารช่วยดูปัญหาการเข้าเวรยามอย่างละเอียด เพราะมีคนร้องเรียนมา หากต้องปรับให้เข้ากับสถานการณ์ปัจจุบันให้ทำได้ทันที แต่ห้ามให้กระทบกับการปฏิบัติหน้าที่และสุขภาพของแต่ละคน
วันจันทร์ที่ 5 กรกฎาคม 2564
“หมอโอภาส” แจงเอกสารเผยแพร่บนสื่อออนไลน์ไม่จริง พร้อมย้ำบุคลากรทางการแพทย์ต้องปลอดภัย
อธิบดีกรมควบคุมโรค แจงกรณีสื่อสังคมออนไลน์เผยแพร่เอกสารการประชุมเฉพาะกิจร่วม 3 คณะ ยืนยันไม่ใช่เอกสารจริง ไม่ใช่ความเห็นอย่างเป็นทางการของที่ประชุม และไม่ได้อยู่ในรูปแบบของเอกสารสรุปการประชุม ย้ำบุคลากรทางการแพทย์ต้องปลอดภัย
อธิบดีกรมควบคุมโรค แจงกรณีสื่อสังคมออนไลน์เผยแพร่เอกสารการประชุมเฉพาะกิจร่วม 3 คณะ ยืนยันไม่ใช่เอกสารจริง ไม่ใช่ความเห็นอย่างเป็นทางการของที่ประชุม และไม่ได้อยู่ในรูปแบบของเอกสารสรุปการประชุม ย้ำบุคลากรทางการแพทย์ต้องปลอดภัย ขณะนี้อยู่ระหว่างรวบรวมข้อมูลทางวิชาการเพื่อนำสิ่งที่ดีที่สุดมอบให้ทันเวลา
วันนี้ (5 กรกฎาคม 2564) ที่สำนักงานปลัดกระทรวงสาธารณสุข จ.นนทบุรี นายแพทย์โอภาส การย์กวินพงศ์อธิบดีกรมควบคุมโรค ให้สัมภาษณ์กรณีสื่อสังคมออนไลน์เผยแพร่เอกสารสรุปจากการประชุมเฉพาะกิจ ว่า ในการประชุมเมื่อวันที่ 30 มิ.ย. 2564 ที่กรมควบคุมโรค เป็นการประชุมด้านวิชาการ 3 คณะ คือคณะกรรมการวิชาการในพ.ร.บ.โรคติดต่อ พ.ศ. 2558, คณะอนุกรรมการสร้างเสริมภูมิคุ้มกันโรคใน พ.ร.บ.ความมั่นคงด้านวัคซีน และคณะกรรมการวิชาการการวิจัย มีวัตถุประสงค์ต้องการความเห็นทางวิชาการที่หลากหลาย เพื่อนำข้อสรุปเสนอต่อคณะกรรมการชุดที่รับผิดชอบต่อไป เพื่อให้ความเห็นชอบ นำไปสู่ข้อสั่งการ ก่อนมีการนำเสนอต่อ ศบค. เพื่อทราบ ให้ความเห็นชอบ และนำไปปฏิบัติต่อไป โดยมีผู้เข้าร่วมประชุมทั้งในห้องประชุมและผ่านระบบออนไลน์
นายแพทย์โอภาสกล่าวต่อว่า ขอยืนยันว่าเอกสารที่ถูกเผยแพร่บนสื่อออนไลน์นั้น ไม่ใช่เอกสารจริง ไม่ใช่ความเห็นอย่างเป็นทางการของที่ประชุม และไม่ได้อยู่ในรูปแบบของเอกสารสรุปการประชุม การเข้าร่วมประชุมย่อมมีความคิดเห็นแตกต่างกัน การนำเอาข้อความใดข้อความหนึ่งไปเผยแพร่ จำเป็นต้องพิจารณาตามบริบทด้วย สิ่งที่เกิดขึ้นไม่เป็นธรรมกับผู้เข้าร่วมประชุมท่านอื่น ส่วนการหารือและพิจารณาเรื่องวัคซีนนั้น เนื่องจากสถานการณ์วัคซีนเปลี่ยนแปลงเร็ว องค์ความรู้ใหม่เกิดขึ้นทุกสัปดาห์ เช่น การกลายพันธุ์ของเชื้อมีการเปลี่ยนแปลงตลอดเวลา อย่างไรก็ตาม ต้องทำการศึกษาวิจัยถึงประสิทธิภาพและประสิทธิผลของวัคซีนอย่างต่อเนื่อง เพื่อนำไปปรับรูปแบบการใช้ให้เหมาะสม โดยคำนึงถึงประสิทธิผล ความปลอดภัยของวัคซีนเป็นสำคัญ ซึ่งขณะนี้ยังคงเป็นการใช้ในภาวะฉุกเฉิน
“นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข ให้ความสำคัญกับการให้วัคซีนในกลุ่มบุคลากรทางการแพทย์ ย้ำว่าบุคลากรทางการแพทย์ต้องปลอดภัยจากการปฏิบัติงานสู้โควิด ขณะนี้กำลังรวบรวมข้อมูลทางวิชาการในการนำไปบริหารจัดการสิ่งที่เหมาะสมให้บุคลากรด้านการแพทย์และสาธารณสุข เพื่อนำสิ่งที่ดีที่สุดมอบให้ทันเวลา” นายแพทย์โอภาสกล่าว
*************************** 5 กรกฎาคม 2564
วันศุกร์ที่ 8 กรกฎาคม 2565
พล.อ.ประยุทธ์ มอบโล่ผลงานดีเด่นป้อง-ปราบอาชญากรรมไซเบอร์
พล.อ.ประยุทธ์ มอบโล่ผลงานดีเด่นป้อง-ปราบอาชญากรรมไซเบอร์
“พล.อ.ประยุทธ์”ประธานมอบโล่ผลงานดีเด่นด้านการป้องกันและปราบปรามการกระทำความผิดอาชญากรรมทางเทคโนโลยีสารสนเทศประจำปี65ดีอีเอส-สตช.คัดเลือกผลงานเด่น4สาขาเน้นย้ำการทำงานร่วมกันสร้างสรรค์สังคมดิจิทัลที่ดีและปลอดภัยสำนักข่าว/รายการข่าว/เพจข่าวได้รับรางวัล18สื่อ
วันนี้(8ก.ค. 65)พลเอกประยุทธ์จันทร์โอชานายกรัฐมนตรีกล่าวในโอกาสเป็นประธานการมอบโล่ประกาศเกียรติคุณผลงานดีเด่นด้านการป้องกันและปราบปรามการกระทำความผิดอาชญากรรมทางเทคโนโลยีสารสนเทศประจำปี2565ว่าการป้องกันปราบปรามอาชญากรรมออนไลน์หรืออาชญากรรมทางเทคโนโลยีถือว่าเป็นนโยบายสำคัญของรัฐบาลเพื่อรับมือแนวโน้มอาชญากรรมยุคใหม่ที่มีรูปแบบเป็นภัยทางออนไลน์มากขึ้นดังนั้นผู้ที่ได้รับรางวัลในวันนี้จึงมีบทบาทหน้าที่สำคัญในการแก้ไขปัญหาบรรเทาความเดือดร้อนและสร้างประโยชน์สุขให้แก่ประชาชน
โดยผู้ที่ได้รับรางวัลในวันนี้มีสื่อมวลชนที่ทำงานอย่างโดดเด่นและต่อเนื่องในด้านนี้ทั้งที่เป็นรายการข่าว/สำนักข่าว/เพจข่าวจำนวน18สื่อเข้าร่วมรับมอบโล่ประกาศเกียรติคุณผลงานดีเด่น
พลเอกประยุทธ์กล่าวว่าสำหรับการขับเคลื่อนแนวทางแก้ไขปัญหาและป้องกันปราบปรามอาชญากรรมทางเทคโนโลยีที่ผ่านมารัฐบาลได้จัดตั้งกองบัญชาการตำรวจสืบสวนสอบสวนอาชญากรรมทางเทคโนโลยี(ตำรวจไซเบอร์)และล่าสุดครม.มีมติเมื่อวันที่5ก.ค.นี้อนุมัติให้รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ไปร่วมลงนามกับรัฐมนตรีกระทรวงการไปรษณีย์และโทรคมนาคมแห่งราชอาณาจักรกัมพูชาในMOUเรื่องความร่วมมือด้านการปราบปรามแก๊งCall CenterและHybrid Scamเพื่อเป็นการสร้างความร่วมมือระหว่างประเทศในการป้องกันปราบปรามปัญหานี้ซึ่งมีรูปแบบเป็นอาชญากรรมที่ไร้พรมแดนในยุคปัจจุบัน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวัตถุประสงค์ของกระทรวงดิจิทัลฯในการจัดพิธีมอบโล่ประกาศเกียรติคุณฯครั้งนี้ เพื่อการสร้างขวัญกำลังใจและเผยแพร่เกียรติคุณให้แก่เจ้าหน้าที่ผู้ซึ่งได้ทำการส่งเสริมสนับสนุนป้องกันและปราบปรามการกระทำความผิดอาชญากรรมเทคโนโลยีสารสนเทศในการร่วมกันสร้างสรรค์สังคมดิจิทัลที่ดีและปลอดภัยอันเป็นผลให้การดำเนินการในภาพรวมที่สำนักงานตำรวจแห่งชาติร่วมกับหน่วยงานที่เกี่ยวข้องทั้งหมด
ทั้งนี้กระทรวงดิจิทัลฯได้ขอให้หน่วยงานที่เกี่ยวข้องด้านการป้องกันและปราบปรามการกระทำความผิดอาชญากรรมทางเทคโนโลยีสารสนเทศและหน่วยงานที่เกี่ยวข้องกับการประชาสัมพันธ์เพื่อสนับสนุนงานด้านนี้เสนอรายชื่อบุคลากรผู้ประพฤติปฏิบัติตนด้วยความรับผิดชอบเสียสละและมีผลงานดีเด่นประจำปีงบประมาณ65เพื่อรับมอบโล่เชิดชูเกียรติ4สาขา
ได้แก่1.ด้านการป้องกันและปราบปรามการกระทำความผิดอาชญากรรมทางเทคโนโลยีสารสนเทศ2.ด้านสืบสวนสอบสวนอาชญากรรมทางเทคโนโลยี3.ด้านการส่งเสริมการป้องกันอาชญากรรมทางเทคโนโลยีสารสนเทศ และ4.ด้านการบริหารงานการป้องกันและปราบปรามการกระทำความผิดอาชญากรรมทางเทคโนโลยีสารสนเทศ
“ปัจจุบันการใช้สื่อสังคมออนไลน์และระบบอินเทอร์เน็ตมีเพิ่มขึ้นอย่างรวดเร็วและแพร่หลายในขณะเดียวกันภัยจากอาชญากรรมบนอินเทอร์เน็ตในสังคมไทยก็เพิ่มมากขึ้นอาทิภัยจากการหลอกลวงซื้อขายสินค้าออนไลน์การหลอกลวงให้โอนเงินในรูปแบบต่างๆการโจรกรรมข้อมูลหรือมีการหลอกลวงเพื่อเอาข้อมูลส่วนตัวซึ่งเจ้าหน้าที่ได้มีการดำเนินการเพื่อให้ได้มาซึ่งพยานหลักฐานและตัวผู้กระทำผิดมาดำเนินคดีเพื่อรับโทษทางอาญาและทางแพ่งบรรเทาความเสียหายให้แก่ผู้เสียหายและสร้างความสงบสุขและความเชื่อมั่นให้แก่ประชาชนผู้ใช้อินเทอร์เน็ตในสังคม”นายชัยวุฒิกล่าว
**************
วันพฤหัสบดีที่ 1 กรกฎาคม 2564
นำร่องให้ผู้ป่วยบัตรทองโรคไต นำเครื่องล้างไตไปใช้ที่บ้าน
วันเสาร์ที่ 19 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลผู้ป่วยไตวายเรื้อรังระยะสุดท้าย ที่จำเป็นต้องเข้ารับบริการล้างไตทางช่องท้องอย่างต่อเนื่อง ด้วยการนำร่องใช้เครื่องช่วยล้างไตอัตโนมัติ หรือ APD ให้ผู้ป่วยในสิทธิบัตรทอง 500 ราย ที่ไม่สามารถเดินทางไปที่หน่วยบริการได้ นำกลับไปใช้งานที่บ้าน เกณฑ์ในการคัดเลือกผู้ป่วย มีทั้งปัจจัยทางการแพทย์ เช่น มีภาวะน้ำท่วมปอด มีโรคร่วมทำให้ร่างกายไม่ได้รับสารอาหารเพียงพอ ผู้ป่วยเป็นอัมพาต ติดเตียง หรืออยู่ห่างไกลจากหน่วยบริการมาก และปัจจัยทางสังคม ซึ่งพิจารณาจากผลกระทบของญาติที่ดูแลเป็นสำคัญ โดยจะมีทีมพยาบาลประจำช่วยแนะนำวิธีใช้งานและให้คำปรึกษา และส่งน้ำยาล้างไตผ่านทางไปรษณีย์ให้ผู้ป่วยอย่างต่อเนื่อง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 21 กรกฎาคม 2565
กยศ. ร่วมจัดมหกรรมไกล่เกลี่ยหนี้ 13 จังหวัด ในระหว่างวันที่ 21 – 26 ก.ค. 65 ผู้ร่วมงานจะไม่ถูกดำเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน 13 จังหวัด ระหว่างวันที่ 21–26 ก.ค.2565 เชิญชวนผู้กู้ยืมร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดำเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ระหว่างวันที่ 21 – 26 กรกฎาคม 2565 ดังนี้
• วันพฤหัสบดีที่ 21 กรกฎาคม 2565
- ณ หอประชุมวิชชาอัตศาสตร์ มหาวิทยาลัยราชภัฏบุรีรัมย์ จังหวัดบุรีรัมย์
- ณ หอประชุมชมพูพันธ์ทิพย์ คณะเทคโนโลยีการจัดการ มหาวิทยาลัยเทคโนโลยีราชมงคลอีสาน วิทยาเขตสุรินทร์ จังหวัดสุรินทร์
- ณ อาคารกิจการนักศึกษามหาวิทยาลัยกาฬสินธุ์ จังหวัดกาฬสินธุ์
- ณ สุวรรณา ริเวอร์ไซต์ รีสอร์ท จังหวัดชัยนาท
• วันศุกร์ที่ 22 กรกฎาคม 2565
- ณ โรงแรมเพชรรัชต์การ์เด้น จังหวัดร้อยเอ็ด
- ณ โรงแรมเดอะกรีนปาร์ค จังหวัดยโสธร
- ณ โรงแรมรอยัลนาคาราและคอนเวนชั่นเซ็นเตอร์ จังหวัดหนองคาย
• วันเสาร์ที่ 23 กรกฎาคม 2565
- ณ โรงแรมศรีลำดวน จังหวัดศรีสะเกษ
- ณ โรงแรมสุนีย์ จังหวัดอุบลราชธานี
- ณ โรงแรมทวารวดี รีสอร์ท อำเภอศรีมหาโพธิ จังหวัดปราจีนบุรี
• วันจันทร์ที่ 25 กรกฎาคม 2565
- ณ ศูนย์ประชุมพุทธอุทยานอำนาจเจริญ จังหวัดอำนาจเจริญ
• วันอังคารที่ 26 กรกฎาคม 2565
- ณ โรงแรมเลยพาเลซ จังหวัดเลย
- ณ โรงแรมซันธารา เวลเนส รีสอร์ท จังหวัดฉะเชิงเทรา
โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ผู้กู้ยืมเงินบางส่วนขาดรายได้และผิดนัดชำระหนี้ จนนำไปสู่การฟ้องร้องดำเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุน
และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
วันพุธที่ 29 กันยายน 2564
นรม. และ รมว.กห. แสดงความเสียใจทหารและตำรวจ ที่เสียชีวิตในหน้าที่ขณะปฏิบัติหน้าที่ 3 จชต.
พล.อ.ประยุทธ์ จันทร์โอชา นรม.และรมว.กห. ได้แสดงความเสียใจกับครอบครัวของทหารและตำรวจที่เสียชีวิตรวม 3 นายและได้รับบาดเจ็บอีก 4 นาย จาก 2 เหตุการณ์ของการปะทะและลอบวางระเบิดจากผู้ก่อความไม่สงบในพื้นที่ 3 จชต. ที่ผ่านมา
โดยเหตุการณ์แรก เป็นการเสียชีวิตของอาสาทหารพราน วัฎจักร พรหมนุ้ย อายุ 24 ปี ตำแหน่ง รอง ผบ.ชป.ร้อย ทพ.4603 ฉก.ทพ.46 จากการปฏิบัติหน้าที่เข้าพิสูจน์ทราบพื้นที่เป้าหมายและปะทะกับกลุ่มผู้ก่อเหตุรุนแรงบริเวณ บ้านฮูแตยือลอ ต.บาเระใต้ อ.บาเจาะ จ.นราธิวาส เมื่อ 1120 ที่ผ่านมา
และอีกเหตุการณ์หนึ่งในวันเดียวกัน เป็นการเสียชีวิตของเจ้าหน้าที่ตำรวจ สภ.จะนะ จำนวน 2 นาย คือ ร.ต.อ.ธีระศักดิ์ เครือคำ รอง สว.(สอบสวน )และ ส.ต.อ.ปริวัตร อุดม ผบ.หมู่(ป.)สภ.จะแนะ จ. นราธิวาส และได้รับบาดเจ็บอีก 4 นาย จากการลอบวางระเบิดเส้นทางในพื้นที่ บ้านน้ำวน ต.ช้างเผือก อ.จะแนะ จ.นราธิวาส ขณะปฏิบัติหน้าที่ระงับเหตุในพื้นที่
โดย พล.อ.ประยุทธ์’ ได้กำชับให้ กอ.รมน.ภาค 4 ( ส่วนหน้า ) และ ตร.ดูแลรักษาพยาบาลผู้ได้รับบาดเจ็บให้ดีที่สุด รวมทั้งให้การช่วยเหลือสนับสนุนครอบครัวกำลังพลที่เสียชีวิตในการบำเพ็ญกุศลอย่างสมเกียรติ และให้การช่วยเหลือดูแลครอบครัวผู้ได้รับบาดเจ็บและเสียชีวิตต่อเนื่องกันไป พร้อมกันนี้ พล.อ.ประยุทธ์’ ได้แสดงความห่วงใยการปฏิบัติงานของเจ้าหน้าที่ฝ่ายความมั่นคงทุกฝ่ายในการคุ้มครองดูแลรักษาความปลอดภัยประชาชนในพื้นที่ โดยย้ำขอให้ปฏิบัติหน้าที่ด้วยความระมัดระวัง ไม่ประมาท เร่งสืบสวนความเชื่อมโยงของ 2 เหตุการณ์และติดตามกลุ่มผู้กระทำผิดมาดำเนินการตามกฎหมายให้เร็วที่สุด
วันพุธที่ 17 สิงหาคม 2565
ธอส. เอาใจคนอยากมีบ้าน!! คัดบ้านมือสอง คุณภาพดี 238 รายการ  ลดสูงสุด 40% ราคาขายต่ำสุดเริ่มต้นเพียง 75,000 บาท ในงาน GHB ALL HOME EXPO 2022 @สมุทรสาคร
ธอส. จัดงาน GHB ALL HOME EXPO 2022 : มหกรรมบ้านมือสอง ธอส. @สมุทรสาคร วันที่ 19-21 สิงหาคม 2565 โดยได้คัดบ้านมือสองทำเลเด่น คุณภาพดี 238 รายการ มาเอาใจคนอยากมีบ้าน ลดสูงสุดถึง 40% ราคาขายต่ำสุดเริ่มต้นเพียง 75,000 บาทเท่านั้น
ธนาคารอาคารสงเคราะห์ (ธอส.) จัดงาน GHB ALL HOME EXPO 2022 : มหกรรมบ้านมือสอง ธอส. @สมุทรสาคร วันที่ 19-21 สิงหาคม 2565 โดยได้คัดบ้านมือสองทำเลเด่น คุณภาพดี 238 รายการ มาเอาใจคนอยากมีบ้าน ลดสูงสุดถึง 40% ราคาขายต่ำสุดเริ่มต้นเพียง 75,000 บาทเท่านั้น พิเศษ!! โปรโมชั่นสำหรับผู้ซื้อบ้านมือสอง ธอส. ในงานมีโอกาสได้รับสินเชื่ออัตราดอกเบี้ย 0 % นานสูงสุด 24 เดือน พร้อมของสมนาคุณพิเศษ และเตรียมพบกับทรัพย์เด่นจำนวน 20 รายการ ในช่วง “GHB ALL HOME LIVE : บ้านถูกและดี...นาทีเดียว” มาจำหน่ายผ่านไลฟ์สดใน Facebook Page : บ้านมือสอง ธอส.@ghballhome ในวันอาทิตย์ที่ 21 สิงหาคม 2565 ระหว่างเวลา 15.00 – 16.00 น. ซึ่งจัดขึ้น ณ ศูนย์การค้าเซ็นทรัล พระราม 2
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. เพิ่มทางเลือกให้กับผู้ที่ต้องการมีที่อยู่อาศัยเป็นของตนเอง จึงได้จัดงาน GHB ALL HOME EXPO 2022 : มหกรรมบ้านมือสอง ธอส. @สมุทรสาคร ระหว่างวันที่ 19-21 สิงหาคม 2565 ณ ศูนย์การค้าเซ็นทรัล พระราม 2 โดยนำทรัพย์มือสองคุณภาพดี ทำเลเด่น และราคาคุ้มค่าจำนวน 238 รายการ ทั้งทรัพย์ในกรุงเทพฯ ปริมณฑล และทรัพย์ในภูมิภาค ทั้งประเภทบ้านเดี่ยว บ้านแฝด ทาวน์เฮ้าส์ ห้องชุด(คอนโดมิเนียม) และที่ดินเปล่า พร้อมส่วนลด สูงสุด 40% จากราคาปกติ โดยทรัพย์ที่มีราคาต่ำสุดเพียง 75,000 บาท ได้แก่ ทรัพย์ประเภทห้องชุด ชั้นที่ 5 จาก 5 ชั้น ขนาดเนื้อที่ 32.38 ตารางเมตร ในโครงการอ้อมน้อยคอนโดมิเนียมซี 2 อ.กระทุ่มแบน จ.สมุทรสาคร ขณะที่ทรัพย์เด่นทำเลดีที่น่าสนใจ ได้แก่ ทรัพย์ประเภททาวน์เฮ้าส์ ขนาดเนื้อที่ 24.9 ตารางวา ในโครงการฮาบิทาวน์ เนสท์ ท่าข้าม-พระราม 2 เขตบางขุนเทียน กรุงเทพฯ มีราคาอยู่ที่ 2,635,000 บาท เนื่องจากเป็นทรัพย์ที่เดินทางได้หลายเส้นทาง และใกล้สิ่งอำนวยความสะดวกมากมาย อาทิ โรงเรียน โรงพยาบาล และห้างสรรพสินค้า และทรัพย์ประเภทบ้านเดี่ยว 2 ชั้น ขนาดเนื้อที่ 61 ตารางวา ในโครงการหมู่บ้านกำแพงแสนกรีนแลนด์ อ.กำแพงแสน จ.นครปฐม ราคาอยู่ที่ 3,330,000 บาท ซึ่งเป็นทรัพย์ที่อยู่ในตัวเมือง เดินทางสะดวก เหมาะสำหรับการอยู่อาศัยเป็นอย่างมาก พิเศษ!! ผู้ที่ซื้อทรัพย์ภายในงานมีโอกาสได้รับสินเชื่ออัตราดอกเบี้ย 0% นานสูงสุด 24 เดือน (เงื่อนไขเป็นไปตามที่ธนาคารกำหนด) และผู้ที่ลงทะเบียนจองซื้อบ้านมือสองภายในงานสามารถรับของที่ระลึกกลับบ้านได้เลย!!!
นอกจากนี้ ในวันอาทิตย์ที่ 21 สิงหาคม 2565 ระหว่างเวลา 15.00 – 16.00 น. ยังจะได้พบกับทรัพย์เด่นจำนวน 20 รายการ ที่นำมาจำหน่ายในช่วง “GHB ALL HOME LIVE : บ้านถูกและดี...นาทีเดียว” ผ่านไลฟ์สดใน Facebook Page : บ้านมือสอง ธอส. @ghballhome โดยจะทำให้มีบ้านเป็นของตนเองได้ง่ายๆ เพียงพิมพ์ CF ทรัพย์ที่ต้องการใต้คอมเม้นระหว่างไลฟ์เป็นรายแรก จากนั้นจะมีเจ้าหน้าที่ธนาคารติดต่อเพื่อดำเนินการตามขั้นตอนต่างๆ ต่อไป สอบถามข้อมูลเพิ่มเติมได้ที่ GHBank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @GHBALLHOME
วันศุกร์ที่ 15 ตุลาคม 2564
​โฆษกรัฐบาลเผย “นายก”ปลื้ม มูลค่าส่งออกสินค้าเกษตร ม.ค. - ส.ค. 64 ขยายตัว 11.58%
​โฆษกรัฐบาลเผย “นายก”ปลื้ม มูลค่าส่งออกสินค้าเกษตร ม.ค. - ส.ค. 64 ขยายตัว 11.58% พร้อมผลักดันเจรจาประเทศคู่ค้า ส่งเสริมสินค้าและผลิตภัณฑ์เกษตรไทยไปตลาดโลก
วันนี้ 15 ต.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจมูลค่าการส่งออกสินค้าเกษตรขยายตัวเพิ่มขึ้นถึงร้อยละ 11.58 ตั้งแต่เดือนมกราคม - สิงหาคม ปี 2564 ขณะที่ภาวะเศรษฐกิจการเกษตรในไตรมาส 2 ปี 2564 ขยายตัวร้อยละ 1.2 โดยสินค้าเกษตรและผลิตภัณฑ์สำคัญของประเทศไทยที่มีมูลค่าการส่งออกปรับตัวสูงขึ้น อาทิ ทุเรียนและผลิตภัณฑ์ มูลค่าการส่งออก 103,958 ล้านบาท มังคุดและผลิตภัณฑ์ มูลค่าการส่งออก 16,705 ล้านบาท ยางแท่ง มูลค่าการส่งออก 54,752 ล้านบาท น้ำยางข้น มูลค่าการส่งออก 32,172 ล้านบาท ยางแผ่นรมควัน มูลค่าการส่งออก 22,729 ล้านบาท มันเส้น มูลค่าการส่งออก 28,696 ล้านบาท แป้งมันสำปะหลัง มูลค่าการส่งออก 33,259 ล้านบาท ซึ่งภาพรวมมีการขยายตัวได้ดี รวมถึงการมีตลาดส่งออกหลักที่เพิ่มมากขึ้น ได้แก่ จีน ญี่ปุ่น และสหภาพยุโรป ขณะเดียวกัน นายกรัฐมนตรียังมอบหมายให้กระทรวงพาณิชย์ เดินหน้าเจรจาขยายช่องทางการค้าเพิ่มเติมผ่านการเจรจาการค้าเสรี อาทิ FTA อาเซียน-จีน รวมทั้งภูมิภาคอื่น ๆ เช่น ตะวันออกกลาง เป็นต้น
โฆษกประจำสำนักนายกรัฐมนตรี กล่าวว่า ผลิตภัณฑ์เกษตร อาทิ ข้าว มันสำปะหลัง ทุเรียน มังคุด ข้าวโพด และยางพารา เป็นผลิตภัณฑ์ยอดนิยมในการส่งออกไปต่างประเทศและยังคงรายได้หลักในการส่งออก ซึ่งนายกรัฐมนตรีให้ความสำคัญกับภาคการเกษตร โดยเฉพาะการดูแลพี่น้องเกษตรกร เพื่อยกระดับคุณภาพชีวิตและสร้างรายได้อย่างยั่งยืน ด้วยนโยบายประกันรายได้เกษตรกร เกษตร BCG การใช้ประโยชน์จากความหลากหลายทางชีวภาพในท้องถิ่น ส่งเสริมการปลูกพืชผสมผสาน และการใช้เทคโนโลยีในการทำการเกษตรกร ส่งเสริมให้เกษตรกรไทยเป็น Smart Farmer เพื่อเพิ่มศักยภาพและคุณภาพให้กับสินค้าเกษตรไทยในตลาดโลกได้
..................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 6 พฤษภาคม 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง
โครงการรถไฟฟ้าสายสีเหลือง ช่วงลาดพร้าว - สำโรง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย สำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง บริเวณสถานีลาดพร้าว 71 สถานีลาดพร้าว 83 และสถานีบางกะปิ โดยได้ตรวจสอบสภาพความปลอดภัยในการทำงานบนทางเดินฉุกเฉิน (Emergency Walkway) และความปลอดภัยในการทำงานบริเวณจุดติดตั้งโครงสร้าง Steel Guideway Beam ที่แยกบางกะปิ รวมไปถึงตรวจสอบความปลอดภัยในการใช้งานตู้ควบคุมไฟฟ้าภายในสถานี พร้อมทั้งเน้นย้ำให้เจ้าหน้าที่ผู้เกี่ยวข้อง ดำเนินการจัดเก็บและปิดคลุมวัสดุอุปกรณ์ที่ไม่ใช้งาน และยึดวัสดุอุปกรณ์ให้มีความมั่นคงแข็งแรงให้เรียบร้อย และให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกำหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ำให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกำหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลือง และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All"